FAM. I, SECT. IX. 569 



verbotenus receperunt. Conferas ad haec quae 

 sub Ichn. incubitore monebo. 



3. De Heyden misit mihi individuum Ichn. 

 celeratoris feminae, alterumque Phygadeuontis 

 quadrispini feminae, cum notitia, se haec duo 

 individua, in flore Euphorbiae, copula juncta 

 vidisse, celeratorem marem fuisse quadrispini ; 

 metu, ne par junctum avolaret, se ambo cepisse, 

 eodem autem momento par se disjunxisse, ante 

 disjunctionem vero partes genitales amborum 

 junctas fuisse. Graviter tamen vereor, ne vir il- 

 lustris se fefellerit, nec veram copulam sed forte 

 nil nisi effectum impetuosum aestus cujusdam libi- 

 dinosi horum animalculorum observaverit, qualem 

 alii quoque entomologi in aliis insectis viderunt. 

 Ichn. celerator noster, licet aculeus prorsum abs- 

 conditus sit, e forma corporis totius et antenna- 

 rum pro femina, nec pro mare, habendus est. 

 Phyg. quadrispini femina autem non solum meta- 

 thorace quadrispino et forma segmenti primi, nec 

 non colore segmenti quarti et pedum posticorum 

 satis ablchneumone celeratore differt, sed his notis 

 omnibus, reliquisqne aliis, cum suo mare, quem 

 ego ei nuptum dedi, exactissime convenit. — 

 Quaeritur autem num forsan Ichn. latratoris indi- 

 vidua mascula, antennis subtus fulvis, mares sint 

 Ichn. celeratoris. Hope utramque speciem cepit 

 copiose circa Netley. 



